Med en seier over Denver Broncos i uke 7 sikret laget en forbedring på fjorårets sesongresultat. Jets hadde en lovende start på sesongen med seks seiere på ni kamper, lagets beste sesongstart siden 2010, men hadde en skuffende andre halvdel av sesongen hvor de tapte seks av de neste syv kampene, og offisielt ikke kunne nå sluttspillet etter et nederlag mot Seattle Seahawks i uke 17. Det var Jets’ tolvte sesong på rad uten å nå sluttspillet, og de slo dermed NFL-rekorden for flest sesonger på rad uten en tur til sluttspillet, som de selv satt i perioden 1970 til 1980. Det var også lagets femte sesong på rad med flere nederlag enn seiere. Et tap mot Miami Dolphins i uke 18 gav Jets 10 nederlag på sesongen, som var lagets tredje sesong med tosifret antall tap.